CELEX: C2007/283/34
Language: mt
Date: 2007-11-24 00:00:00
Title: Kawża C-422/07: Rikors imressaq fit- 13 ta' Settembru 2007 — Il-Kummissjoni tal-Komunitajiet Ewropej vs Ir-Renju ta' Spanja

24.11.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 283/19
            
         Rikors imressaq fit-13 ta' Settembru 2007 — Il-Kummissjoni tal-Komunitajiet Ewropej vs Ir-Renju ta' Spanja
   (Kawża C-422/07)
   (2007/C 283/34)
   Lingwa tal-kawża:L-Ispajnol
   Partijiet
   
      Rikorrenti: Il-Kummissjoni tal-Komunitajiet Ewropej (rappreżentanti: S. Pardo Quintillan u D. Recchia, aġenti)
   
      Konvenut: Ir-Renju ta' Spanja
   Talbiet
   
               —
            
            
               tiddikjara li r-Renju ta' Spanja, billi ma adottax il-miżuri neċessarji għall-kontroll tar-rispett tal-prinċipji ta' prattika tajba tal-laboratorju fir-rigward ta' l-ispezzjonijiet u l-verifiki ta' l-istudji fis-settur tal-prodotti kimiċi industrijali, naqas milli jwettaq l-obbligi tiegħu taħt l-Artikolu 3 tad-Direttiva tal-Parlament Ewropew u tal-Kunsill (KE) Nru 2004/10/KE (1) tal-11 ta' Frar 2004, dwar l-armonizzazzjoni tal-liġijiet, regolamenti u dispożizzjonijiet amministrattivi li għandhom x'jaqsmu ma' l-applikazzjoni tal-prinċipji ta' prattika tajba tal-laboratorju u l-verifikazzjoni ta' l-applikazzjonijiet tagħhom għal provi fuq sustanzi kimiċi;
            
         
               —
            
            
               tikkundanna lir-Renju ta' Spanja jbati l-ispejjeż.
            
         Motivi u argumenti prinċipali
   Skond il-Kummissjoni fi Spanja ma ġewx adottati l-miżuri neċessarji għall-kontroll tar-rispett tal-prinċipji ta' prattika tajba tal-laboratorju fir-rigward ta' l-ispezzjonijiet u l-verifiki ta' l-istudji fis-settur tal-prodotti kimiċi industrijali. Fi Spanja ma ġiet imwaqqfa l-ebda awtorità inkarigata mill-kontroll ta' l-applikazzjoni tal-prinċipji ta' prattika tajba ta' laboratorju min-naħa tal-laboratorji msemmija iktar 'il fuq jew, f'kull każ, l-isem ta' l-imsemmija awtorità ma ġiex ikkomunikat lill-Kummissjoni.
   Għaldaqstant, għandu jiġi kkonstatat li r-Renju ta' Spanja għadu ma adottax il-miżuri neċessarji għall-kontroll tar-rispett tal-prinċipji ta' prattika tajba tal-laboratorju fir-rigward ta' l-ispezzjonijiet u l-verifiki ta' l-istudji fis-settur tal-prodotti kimiċi għall-industrija, skond l-Artikolu 3 tad-direttiva.
   
      (1)  ĠU L 50, p. 44.